ইণ্ডিজেনাছ ষ্টুডেন্টছ ফ'ৰাম চমুকৈ আইএছএফ নামৰ সংগঠনে আজিৰে পৰা হ'বলগীয়া অনিৰ্দিষ্টকালীন ৰেইল অৱৰোধ প্ৰত্যাহাৰ কৰিছে।
ব্ৰডগজ ৰেইলপথ নিৰ্মাণৰ কাৰণে ডিমা হাচাও জিলাত প্ৰায় পাঁচ শতাধিক পৰিয়ালৰ ঘৰ, খেতি-পথাৰ আদি ক্ষতিগ্ৰস্ত হৈছিল।
কিন্তু ৰেইল কৰ্তৃপক্ষই তেওঁলোকৰ বাকী থকা ক্ষতিপূৰণৰ ধন মোকলাই দিয়া নাই। ইয়াৰ বাবেই এই ৰেইল অৱৰোধ কাৰ্যসূচীৰ আহ্বান জনোৱা হৈছিল।
এন এফ ৰেইলৱেৰ ফালৰ পৰা জিলা উপায়ুক্তলৈ এখন পত্ৰ প্ৰেৰণ কৰিছে মুখ্য প্ৰশাসনিক বিষয়া এইচ এছ যাদবে।
তেওঁ পত্ৰখনত উল্লেখ কৰে যে লামডিং-শিলচৰ ব্ৰডগজ প্ৰকল্প অতিপুৰণি। ইতিমধ্যে এই প্ৰকল্পৰ কাম শেষ হৈছে। বৰ্তমানে কোনো পুঁজি নাই।
এন এফ ৰেইলৱেৰ মুখ্য প্ৰশাসনিক বিষয়াই জিলা উপায়ুক্তলৈ লিখা পত্ৰখন।
এনে পৰিস্থিতিত নতুন বিত্তীয় বছৰত ধন মোকলাই দিয়াৰ কাৰণে ৰেইলৱেৰ পৰা অৱগত কৰা হ'ল। অৰ্থাৎ ৩১ মাৰ্চৰ পাছত ক্ষতিপূৰণ দিয়া হ'ব।
ইপিনেস ৰেইলৱেৰ পৰা এই পত্ৰ লাভ কৰাৰ পাছত আইএছএফ নেতৃত্বই ৰেইল অৱৰোধ কাৰ্যসূচী উঠাই লোৱাৰ বাবে সাজু হয়।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
